Kommentator hof toe ná rassisme-beskuldiging hom sy werk kos | Maroela Media
Kommentator hof toe ná rassisme-beskuldiging hom sy werk kos
Solidariteit gaan Woensdag by die hooggeregshof in Pretoria 'n lid van die vakbond verteenwoordig nadat hy glo valslik deur 'n kollega van rassisme beskuldig is, en sy kontrak gevolglik onregmatig en eensydig deur die SAUK gekanselleer is.
Die vakbond argumenteer dat dit tot 'n verlies aan inkomste van sowat R1 miljoen vir Pieter van den Berg gelei het. "Dit is egter nie die eerste keer dat Solidariteit oud-SAUK-werknemers verteenwoordig nadat hulle eensydig deur die nasionale uitsaaier afgedank is nie," volgens Anton van der Bijl, hoof van die Arbeidsreg-afdeling by Solidariteit.
Volgens Van der Bijl is Van den Berg na afloop van die uitsending van 'n Superrugbywedstryd op 7 Mei 2016 deur 'n tegniese kontroleur van rassisme beskuldig. Dit het glo gekom nadat Van den Berg die betrokke kontroleur gevra het om sy werk korrek te doen. Volgens Van den Berg was die kontroleur onder die invloed van alkohol, laat vir sy roeptyd én het hy die reëls van die stadion verontagsaam.
SAUK-gebou in Kaapstad Foto: Maroela Media
"Dié beskuldiging het die nasionale uitsaaier genoeg rede gegee om Van den Berg se kontrak op te skeur sonder dat hy sy kant van die saak kon stel. Ongeag die feit dat Van den Berg twee poligraaftoetse geslaag het, wat sy vertelling van die gebeure die betrokke aand bevestig het, het die SAUK steeds voet by stuk gehou en mnr. Van den Berg is gevolglik sy inkomste kwyt," het Van der Bijl verduidelik.
Volgens Van der Bijl dagvaar Van den Berg nou die nasionale uitsaaier vir 'n verlies aan inkomste. "Van den Berg het nog sowat 'n jaar op sy kontrak oorgehad wat hy moes uitdien en het dus 'n geweldige verlies gelei," het Van der Bijl gesê.
"Solidariteit ag hierdie saak as baie belangrik. Dit is 'n skrikwekkende dag wanneer jy op grond van vals beskuldigings jou inkomste kwyt is, ten spyte van poligraaftoetse en die werklike feite. Solidariteit sal dus hand en tand namens Van den Berg baklei om hom voorts heraangestel te kry in sy pos as uitvoerende regisseur van RSG Sport," het Van der Bijl gesê.
Publiek help gevangene vang wat by hof wou ontsnap
Mans weke ná veediefstal op kleinhoewe aangeval
Gedagte vir die dag: 'n Vreemde geselskap
Luister: Eloff se 'Johnnie Blou' op almal se lippe
Tegnologie in gesondheidsorg bied uitsonderlike beleggingsgeleenthede
Dit klink meer of die SAUK rassisties is!
Dit maak my briesend en Siek!!!!!!!
Ek is so moeg vir mense wat gryp na die rassisme halm. 80% kan nie hulle werk behoorlik doen nie, maar beskuldig altyd ander van foute. Ek het gewonder wat het geword van Pieter, hy was uitstekend. RSG is sport oorsig in die oggende is nou glad nie meer op standaard. Geen uitslae word behoorlik gegee en geen dekking van sekere sport soorte. Ek hoop jy wen die saak Pieter. Jy het 'n fantastiese stem en manier van aanbied vir sport.
Altyd die ou rassekaart. Dit word so uitgebuit deur hierdie mense. Vat jou pak soos n man en hou op tog so bedreig voel. Hierdie mense is darem so pateties dis lagwekkend. Ek wonder wat sal gebeur as ons begin rassekaarte pluk in die werkplek want ons moet heeldag hierdie mense se rassisme verduur…
Dit is n algemene trant waar dieselfde modus operandi gevolg en deurgevoer word. By my, n SOE, is 2 hoogs bekwame kolegas summier deur sekuriteit verwyder toe n vroulike kollega hulle van rassisme aangekla het nadat hulle haar oor haar werk etiek aangespreek het. Wat sy gedoen het was om hulle werk in die stelsel opsetlik terug te hou terwyl sy die wat nader aan haar is se werk baie vinniger deurgevoer het. Die gevolg was dat dit gelyk het of hulle nie behoorlike produksie toon nie terwyl die wat sy aanhelp hoër produksie getoon het. Toe hulle haar daaroor… Lees meer »